Pijani britanski turist jučer je šetao po Hvaru obučenu u kostim koji je podsjećao na džihadističkog terorista. Na glavi je imao maramu, oko tijela lažni bombaški prsluk, a u rukama imitaciju puške.



Njegova pojava šokirala je sve koji su se zatekli u njegovoj blizini.





Pijani 'terorist' je s prijateljima ušao i u popularni BB Club. "Čim su ušli, promijenilo se raspoloženje u baru. Svi su bili šokirani i nervozni", komentirala je Sophie Meszar, jedna od svjedokinja nemilog čina.



"Najgore je što su oni Britanci. Teroristički napad u Britaniji je bio užasan. Znali su kakve će reakcije izazvati. Bilo je to jako neobzirno", kazala je.



"Ja nisam terorist, ja sam somalijski pirat! Kasnije idemo na brod. Samo se zabavljamo", komentirao je Britanac u kostimu koji je odbio reći svoje ime.



Kasnije se u ime cijele grupe ispričao jedan od prijatelja. Tvrdi da nisu nikog željeli uvrijediti i da su se samo željeli zabaviti.